Държавен вестник, бр. 51, 2005 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  51
5. Упълномощава министъра на икономи-
ката в едномесечен срок от влизането в сила
на решението да сключи Допълнително спо-
разумение за изменение и допълнение на До-
говора за предоставяне на концесия за оловно-
цинкови и златосъдържащи руди чрез добив
от находище “Чала” от 16 ноември 1999 г., да
осъществява контрол по изпълнението на до-
говора, да представлява концедента в право-
отношенията, възникнали във връзка с изпъл-
нението му, с изключение на случаите по него-
вото прекратяване, както и да предявява взе-
манията на концедента по съдебен ред съвмест-
но с министъра на финансите.
Министър-председател:
Симеон Сакскобургготски
Главен секретар на Министерския съвет:
Севдалин Мавров
36920
РЕШЕНИЕ № 551
ОТ 15 ЮНИ 2005 Г.
за определяне на участник, спечелил конкурса
за продажба на 626 783 акции, представлява-
щи 70 на сто от капитала на “Параходство Бъл-
гарско речно плаване”—АД, Русе
Като приема за основателни мотивите, из-
ложени в доклада на вносителя, на основание
чл. 35в, ал. 2 от Закона за приватизация и след-
приватизационен контрол и чл. 16 от Закона за
административното производство
МИНИСТЕРСКИЯТ СЪВЕТ
Р Е Ш И :
I. Определя “Каолин”—АД, Сеново, за участ-
ник, спечелил конкурса за продажба на 626 783
акции, представляващи 70 на сто от капитала на
“Параходство Българско речно плаване”— АД,
Русе, наричани по-нататък “продаваните акции”.
II. Определя срок 20 дни считано от датата
на уведомлението за това решение за предста-
вяне на декларация по чл. 7, ал. 3 от Закона за
приватизация и следприватизационен контрол
от участника, спечелил конкурса.
III. Определя срок 20 дни считано от датата
на уведомлението за това решение за сключва-
не на приватизационен договор за продажба на
626 783 акции, представляващи 70 на сто от
капитала на “Параходство Българско речно
плаване”—АД, Русе.
IV. Определя съществените условия на прива-
тизационния договор, както са посочени по-долу.
Съществените условия по т. 2—13 да бъдат вклю-
чени в приватизационния договор, така както са
формулирани в приетите от участника, спечелил
конкурса, неподлежащи на преговори условия.
1. В срок 14 дни от датата на подписване на
приватизационния договор купувачът превежда
по сметката на Агенцията за приватизация сума,
равна на разликата между предложената в окон-
чателната оферта покупна цена и платения депо-
зит. Плащането ще се счита за извършено, когато
сумата по предходното изречение постъпи по
сметката на Агенцията за приватизация в Бъл-
гарската народна банка. Заплащането на цялата
покупна цена е условие за прехвърляне правото
на собственост върху продаваните акции.
2. В случай че прехвърлянето на собственост-
та върху продаваните акции бъде отложено
вследствие на неизпълнение на задължения на
купувача, които са предварителни условия за
това прехвърляне, купувачът дължи законната
лихва за забава върху сумата, дължима от него
към датата на прехвърляне на собствеността
върху продаваните акции.
3. Купувачът се задължава за срок 5 години
считано от датата на приключване на продажба-
та да не допуска намаляване на акционерното си
участие в капитала на дружеството, придобито
по силата на договора, включително в случаите
на увеличаване капитала на дружеството.
4. Купувачът се задължава до 1 януари 2007 г.
да не допуска промяна в разпределението на
собствения си капитал освен с изричното съг-
ласие на Агенцията за следприватизационен
контрол (АСК).
5. Купувачът се задължава да не прехвърля
на трето лице придобитите по силата на този
договор продавани акции, както и да не пре-
хвърля на трето лице правата и задълженията,
произтичащи от договора, за срок 5 години от
датата на приключване на продажбата.
6. Изключения и задължения:
6.1. Забраната по т. 3 и 5 няма да се прилага
само в случаите, когато:
а) се прехвърлят акции на лице, съответно се
придобиват акции от лице, което има основен
предмет на дейност в областта на корабоплава-
нето, при условие че купувачът запазва правото
на собственост върху минимум 51 на сто от
акциите на дружеството и прехвърлянето пред-
варително е разрешено от АСК, или
б) се прехвърлят акции на лице, съответно
се придобиват акции от лице, което по занятие
извършва дейност в сферата на транспортните
услуги и обработване на товари или е стратеги-
чески инвеститор в сферата на транспортните
услуги и обработването на товари, при условие
че купувачът запазва минимум 51 на сто от
акциите на дружеството и прехвърлянето пред-
варително е разрешено от АСК.
6.2. Купувачът е длъжен в срок 30 работни
дни преди планираното прехвърляне, съответ-
но придобиване на акции по реда на т. 6.1, да
представи в АСК всички необходими докумен-
ти, удостоверяващи в достатъчна степен качест-
вото на лицата по т. 6.1, букви “а” и “б”.
6.3. Агенцията за следприватизационен конт-
рол във всички случаи разрешава прехвърлянето/
придобиването по т. 6.1, при условие че с предста-
вените документи по т. 6.2 купувачът е доказал
качеството на лицата по т. 6.1, букви “а” и “б”.